प्रोफेसर (डॉ) रूप रेखा वर्मा ने कहा कि "मुझे वामपंथी दल और समाजवादी पार्टी जाने को कहा गया था और श्री प्रकाश कारत और श्री अहमद हसन से बात हुई थी. इन सभी ने यह कहा कि हमारे काडर इसको नियंत्रित कर लेंगे, और हम लोग इतनी चिंता नहीं करें. परन्तु हम लोगों के देखते-ही-देखते न केवल पूरा गोरखपुर बल्कि अन्य छेत्र जैसे कि मऊ में भी फिरकापरस्ती जमती गयी. हम लोगों के एक दल ने मऊ जा कर मऊ दंगों की रपट लिखी थी और इसके प्रमाण थे कि कैसे हिन्दू युवा सेना के लोगों ने पहली गोली चलायी थी और उसी से सारा दंगा शुरू हुआ था, वर्ना वहाँ दंगे होने की कोई जमीन बनने न पायी थी. इस तरीके से आज हालत यह है कि पूरा पूर्वी उत्तर प्रदेश फिरकापरस्त ताकतों के चंगुल में है."